SCG ปรับทัพธุรกิจพลังงาน ดัน “วิชัย กุลสมภพ” นั่งซีอีโอ ฟาก “วรยศ ทองตัน” ขึ้นแท่น MD
SCG ปรับทัพธุรกิจพลังงาน ดัน "วิชัย กุลสมภพ" นั่งซีอีโอ ฟาก "วรยศ ทองตัน" ขึ้นแท่น MD
SCG ปรับทัพธุรกิจพลังงาน ดัน "วิชัย กุลสมภพ" นั่งซีอีโอ ฟาก "วรยศ ทองตัน" ขึ้นแท่น MD
14 ธ.ค. 2563

เครือสหพัฒน์ ขยับปรับทัพกลุ่มธุรกิจพลังงาน แต่งตั้ง “วิชัย กุลสมภพ” เป็น ประธานกรรมการบริหาร “วรยศ ทองตัน” เป็นกรรมการผู้จัดการ บริษัท สหโคเจน จำกัด (มหาชน) หรือ SCG โรงไฟฟ้าผลิตพลังงานในรูปแบบ โคเจนเนอเรชั่น แห่งแรกของประเทศไทย ก่อตั้งเมื่อปี 2539 โดยมุ่งหวังให้เกิดการปรับเปลี่ยนรูปแบบการดำเนินธุรกิจ นำเทคโนโลยีดิจิทัล มาใช้ให้เกิด Smart Grid และ Smart Energy เป็นต้นแบบของการใช้พลังงานภาคอุตสาหกรรมเพื่อสิ่งแวดล้อมในอนาคต
ทั้งนี้ เนื่องจากสวนอุตสาหกรรมเครือสหพัฒน์ศรีราชา เป็นเขตอุตสาหกรรมแห่งเดียวในประเทศไทย ที่ลงทุนมีระบบสายส่ง หรือ Distribution System เป็นของตนเอง มาตั้งแต่ 45 ปีก่อน จึงสามารถนำรูปแบบการผสมผสาน พลังงานไฟฟ้าจากหลายแหล่งกำเนิด มาป้อนให้กับโรงงานต่างๆที่อยู่ภายในเครือฯ อย่างมีประสิทธิภาพที่สุด ในต้นทุนต่ำที่สุด และเสถียรที่สุด โดยตั้งแต่ต้นปี 2563 ที่ผ่านมา ก็ได้เริ่มมีการนำพลังงานหมุนเวียนจาก Solar rooftop มาป้อนเข้าสู่ระบบ เพื่อลดต้นทุนค่าไฟ และให้ลูกค้าที่อยู่ในสวนอุตสาหกรรมของเราสามารถภูมิใจได้ว่าสินค้าที่ผลิตออกจากที่นี่ ส่วนหนึ่งมาจาก Green Electron (พลังงานสะอาด) โดยตั้งเป้าว่าให้มีสัดส่วนถึง 15% ของกำลังการผลิตไฟรวม
สำหรับภาพต่อไปของ บมจ.สหโคเจน จึงเป็นที่น่าจับตาขึ้นมาทันที เมื่อผู้บริหารหลักของ บริษัท สหพัฒนาอินเตอร์โฮลดิ้ง จำกัด (มหาชน) เจ้าของ นิคมอุตสาหกรรมเครือสหพัฒน์ทั้ง 4 แห่ง ขึ้นแท่นมานั่งดูแลธุรกิจพลังงานเอง จะมีการขยายธุรกิจไปในทิศทางใด หรือ จะมีการปรับโครงสร้างครั้งใหญ่ เฉกเช่นเดียวกับความสำเร็จใน super deal การปรับโครงสร้างธุรกิจอาหารในเครือฯ มูลค่าแสนกว่าล้านบาท ในช่วงสองปีก่อน ที่ทำให้เครือสหพัฒน์ได้รับรางวัล Finance Asia, Best Thailand Deal Award นั้น ก็อาจเกิดขึ้นได้ไม่ยากภายใต้การนำทีมของแม่ทัพใหม่นี้